CELEX: 32012D0121(01)
Language: fi
Date: 2012-01-19 00:00:00
Title: Komission päätös, annettu 19 päivänä tammikuuta 2012 , avomerellä tapahtuvasta öljyn- ja kaasunporauksesta Euroopan unionissa vastaavien viranomaisten ryhmän perustamisesta

21.1.2012   
            
            
               FI
            
            
               Euroopan unionin virallinen lehti
            
            
               C 18/8
            
         KOMISSION PÄÄTÖS,
   annettu 19 päivänä tammikuuta 2012,
   avomerellä tapahtuvasta öljyn- ja kaasunporauksesta Euroopan unionissa vastaavien viranomaisten ryhmän perustamisesta
   2012/C 18/07
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Perussopimuksen 191 artiklassa asetetaan tavoitteiksi ympäristön laadun säilyttäminen, suojelu ja parantaminen sekä edellytetään, että kaikkien unionin toimien tukena on korkea suojelun taso, joka perustuu ennalta varautumisen periaatteeseen, ennalta ehkäiseviin toimiin ja luonnonvarojen harkittuun ja järkevään käyttöön.
            
         
               (2)
            
            
               Unionin politiikalla pyritään vähentämään avomerellä tapahtuvaan öljyn- ja kaasunporaustoimintaan liittyvien suuronnettomuuksien esiintymistä ja rajoittamaan niiden seurauksia ja lisäämään siten meriympäristön ja rannikon elinkeinojen suojelua ympäristön pilaantumista vastaan, sekä rajoittamaan unionin omalle energiantuotannolle aiheutuvia häiriöitä ja parantamaan onnettomuuden sattuessa käytettäviä toimintamekanismeja.
            
         
               (3)
            
            
               Avomeritoimintojen turvallisuuteen tähtääviä politiikkoja on öljyn- ja kaasunporaustoiminnassa avomerellä, etenkin Deepwater Horizon -öljynporauslautalla Meksikonlahdella, vuonna 2010 tapahtuneiden onnettomuuksien vuoksi tarkasteltu uudelleen. Komissio esitti öljyn- ja kaasunporaustoiminnan turvallisuudesta avomerellä alustavan mielipiteensä 12 päivänä lokakuuta 2010 tiedonannossa ”Öljyn- ja kaasunporaustoiminnan turvallisuus avomerellä” (1).
            
         
               (4)
            
            
               Öljyn- tai kaasunporaustoiminnassa avomerellä tapahtuvan suuronnettomuuden riski on unionin vesillä suuri. Öljyn- ja kaasunporauksen avomeriteollisuutta on useilla unionin alueilla ja toimintaa suunnitellaan kehitettävän uusilla alueilla unionin vesillä. Öljyn ja kaasun avomerituotannolla on merkittävä asema EU:n energiavarmuuden turvaamisessa.
            
         
               (5)
            
            
               Vaikka unionissa on jo esimerkkejä avomerellä tapahtuvaan öljyn- ja kaasunporaustoimintaan liittyvistä erinomaisista kansallisista sääntelykäytännöistä, öljyn- ja kaasunporausalan avomeritoimintojen turvallisuutta voidaan lisätä parantamalla tällaisia toimintoja koskevan sääntelykehyksen täytäntöönpanoa.
            
         
               (6)
            
            
               Jatkuvaa kokemusten vaihtoa ja parhaiden käytäntöjen yksilöintiä sääntelyviranomaisten ja teollisuuden kesken sekä täytäntöönpanotoimenpiteiden parantamista ollaan tunnustamassa hyvin toimivan sääntelyjärjestelmän tärkeimmiksi näkökohdiksi.
            
         
               (7)
            
            
               Avomeritoiminnoista vastaavien viranomaisten harjoittama yhteistyö on selvästi todettu arvokkaaksi NSOAF:n (North Sea Offshore Authorities Forum) ja kansainvälisen sääntelyfoorumin IRF:n toiminnassa. Näiden kokemusten pohjalta on tärkeää maksimoida kokemuksen ja osaamisen siirron tehokkuus koko unionissa muodollisen unionin laajuisen rakenteen avulla.
            
         
               (8)
            
            
               Avomerellä tapahtuvasta öljyn- ja kaasunporauksesta Euroopan unionissa vastaavien viranomaisten ryhmän toimet perustuvat pääasiassa kansallisten sääntelijöiden toimintaan, ja niissä olisi otettava huomioon asiaan kuuluvien sidosryhmien kokemus myös asiaan liittyvissä kolmansissa maissa. Viranomaisten ryhmän olisi helpotettava osaamisen siirtoa sidosryhmien välillä ja autettava parhaita käytäntöjä koskevien virallisten suuntaviivojen luomisessa.
            
         
               (9)
            
            
               Viranomaisten yhteistyölle suuronnettomuuksien ehkäisemistä ja niihin reagoimista koskevissa asioissa asetetut tavoitteet täydentävät työturvallisuuden ja työterveyden neuvoa-antavan komitean perustamisesta annetun neuvoston päätöksen 2003/C 218/01 6 artiklalla perustetulle kaivosteollisuuden ja muun kaivannaistoiminnan pysyvälle työryhmälle sekä mainitulle komitealle asetettuja tavoitteita.
            
         
               (10)
            
            
               Olisi annettava säännöt siitä, miten viranomaisten ryhmän jäsenet ja heidän edustajansa julkistavat tietoja, rajoittamatta kuitenkaan komission päätöksen 2001/844/EY, EHTY, Euratom liitteessä esitettyjen komission turvallisuussääntöjen soveltamista.
            
         
               (11)
            
            
               Viranomaisten ryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (2) säännöksiä,
            
         ON HYVÄKSYNYT TÄMÄN PÄÄTÖKSEN:
   1 artikla
   Sisältö
   Perustetaan avomerellä tapahtuvasta öljyn- ja kaasunporauksesta Euroopan unionissa vastaavien viranomaisten ryhmä, jäljempänä ’viranomaisten ryhmä’.
   2 artikla
   Tehtävä
   1.   Viranomaisten ryhmä toimii pääasiassa foorumina kokemusten ja asiantuntemuksen vaihdolle kansallisten viranomaisten ja komission välillä.
   2.   Viranomaisten ryhmän toimiin, joita koordinoidaan muiden asiaankuuluvien asiantuntijaryhmien toimien kanssa, voivat sisältyä kaikki seikat, jotka liittyvät onnettomuuksien ennaltaehkäisyyn ja niihin reagointiin avomerellä tapahtuvassa öljyn- ja kaasunporaustoiminnassa unionissa sekä tarvittaessa unionin rajojen ulkopuolella.
   3.   Viranomaisten ryhmä käsittelee seuraavia asioita sekä avustaa komissiota niissä ja antaa komissiolle niistä lausuntoja joko komission pyynnöstä tai omasta aloitteestaan:
   
               a)
            
            
               prioriteettien yksilöinti öljy- ja kaasualan ohjeasiakirjojen, standardien ja parhaiden käytäntöjen valmistelua varten;
            
         
               b)
            
            
               teollisuuden parhaita käytäntöjä koskevien suuntaviivojen valmistelu tai valmistelun aloittaminen ja seuranta;
            
         
               c)
            
            
               kokemusten vaihdon edistämiseksi nopean tietojenvaihdon helpottaminen komission ja kansallisten viranomaisten välillä esimerkiksi suuronnettomuuksien esiintymisestä ja syistä ja niihin reagoinnista, tapahtumista, jotka olisivat voineet johtaa suuronnettomuuksiin, sekä sellaisia porauslauttoja koskevasta operatiivisesta tiedustelusta, joita on aikomus siirtää jäsenvaltioiden välillä;
            
         
               d)
            
            
               komission ja kansallisten viranomaisten välisen parhaita sääntelykäytäntöjä koskevan yhteisymmärryksen edistäminen ja helpottaminen;
            
         
               e)
            
            
               henkilöstön vaihdon ja työkomennusten edistäminen kansallisten viranomaisten välillä osaamisen ja kokemuksen lisäämiseksi;
            
         
               f)
            
            
               tietojen vaihto avomerellä tapahtuvaa öljyn- ja kaasunporaustoimintaa koskevan kansallisen ja unionin lainsäädännön ja politiikan soveltamisesta, mukaan luettuina toimenpiteet tällaiseen toimintaan kohdistuvien laittomien tekojen ehkäisemiseksi, sekä komission avustaminen asiaankuuluvan unionin lainsäädännön noudattamisen valvonnassa.
            
         3 artikla
   Kuuleminen
   1.   Sanotun rajoittamatta 2 artiklan soveltamista komissio voi kuulla viranomaisten ryhmää mistä tahansa asiasta, joka liittyy merkittäviin vahinkoihin avomerellä tapahtuvassa öljyn- ja kaasun etsinnässä, hyödyntämisessä ja tuotannossa.
   2.   Viranomaisten ryhmä kuulee muita komission asiantuntijaryhmiä, kun edut täydentävät toisiaan, jotta varmistetaan, että asiaankuuluvat asiat tulevat muiden ryhmien tietoon ja viranomaisten ryhmä saa sitä kiinnostavat tiedot.
   4 artikla
   Jäsenten nimittäminen
   1.   Viranomaisten ryhmä koostuu avomerellä tapahtuvasta öljyn- ja kaasunporaustoiminnasta ja siihen liittyvästä politiikasta vastaavista jäsenvaltioiden viranomaisista.
   2.   Jäsenvaltioiden viranomaiset nimittävät edustajansa.
   3.   Jäsenvaltioiden viranomaisten nimet julkaistaan komission asiantuntijaryhmärekisterissä ja muiden vastaavanlaisten tahojen rekisterissä, jäljempänä ’rekisteri’.
   4.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Viranomaisten ryhmän puheenjohtajana toimii komission edustaja, joka voi nimetä lisäkseen toisen puheenjohtajan.
   2.   Viranomaisten ryhmä voi komission kanssa asiasta sovittuaan perustaa alaryhmiä tarkastelemaan erityiskysymyksiä, kuten parhaiden käytäntöjen vaihtoa, soveltuvien toimeksiantojen mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Kyseeseen tulevien alojen, mukaan luettuina teollisuus, ammattiliitot, yliopistomaailma, tutkimusorganisaatiot, kansalaisjärjestöt, asiaankuuluvat unionin virastot, kolmannet maat ja muut sidosryhmät, edustajia voi osallistua viranomaisten ryhmän toimintaan puheenjohtajan kutsusta. Lisäksi voidaan antaa tarkkailijan asema yksittäisille henkilöille tai järjestöille, joiden osallistuminen voi edesauttaa viranomaisten ryhmän työtä.
   4.   Viranomaisten ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Jollei toisin määrätä, komissio toimii sihteeristönä.
   5.   Jäsenvaltio voi pyytää viranomaisten ryhmältä lausuntoa asiakirjoista ja julkaistusta tiedosta, joka koskee suuronnettomuusvaaroja avomerellä tapahtuvassa öljyn- ja kaasunporaustoiminnassa unionin lainsäädännössä vahvistettujen säännösten mukaisesti.
   6.   Viranomaisten ryhmä raportoi säännöllisesti toiminnastaan ja erityisesti avomeriteollisuutta koskevien parhaiden käytäntöjen yksilöinnistä ja toteuttamisesta.
   7.   Viranomaisten ryhmä kokoontuu vähintään kerran vuodessa.
   8.   Viranomaisten ryhmän nimitetyt jäsenet ja puheenjohtaja kokoontuvat vähintään kerran vuodessa yhdessä kaivosteollisuuden ja muun kaivannaistoiminnan pysyvän työryhmän edustajien kanssa keskustellakseen molempien organisaatioiden edellisellä kaudella tekemästä työstä ja jakaakseen työsuunnitelmansa.
   9.   Viranomaisten ryhmän tai sen alaryhmien toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   10.   Viranomaisten ryhmä vahvistaa työjärjestyksensä asiantuntijaryhmien työjärjestysmallin pohjalta.
   6 artikla
   Kokouskulut
   1.   Viranomaisten ryhmän tai sen alaryhmien toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa viranomaisten ryhmän tai sen alaryhmien toimintaan osallistuvien matka- ja oleskelukulut voimassa olevien komission säännösten mukaisesti.
   3.   Matka- ja oleskelukulut korvataan vuosittaisessa määrärahojen kohdentamista koskevassa menettelyssä myönnettyjen määrärahojen puitteissa.
   
      Tehty Brysselissä 19 päivänä tammikuuta 2012.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  KOM(2010) 560 lopullinen.
   
      (2)  EYVL L 8, 12.1.2001, s. 1.